Vyf beseer toe bus teen struktuur vasryDie bus het teen ‘n betonstruktuur vasgery, (Foto: Twitter) Vyf mense is beseer toe ’n bus Dinsdagoggend teen ’n struktuur in Denver in Johannesburg vasgery het. Geen kinders was by die voorval betrokke, soos aanvanklik elders berig is nie. Russel Meiring, woordvoerder van ER24, sê die Stad Johannesburg se reddingsdienste was vanoggend met paramedici se aankoms op die toneel reeds besig om twee mense van onder die puin uit te haal. Die bus het teen ‘n betonstruktuur vasgery, (Foto: Twitter) Nadat die twee mense onder die puin uitgehaal is, het paramedici hulle en nog drie beseerdes ondersoek. Daar is bevind dat hulle matige tot ernstige beserings in die voorval opgedoen het en hulle is na ’n nabygeleë hospitaal vervoer vir verdere mediese behandeling. Die plaaslike owerhede was op die toneel om ondersoek in te stel.